Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
Informilo DigiGlot: la apo kiu konektas rifuĝintojn kaj volontulajn tradukistojn
#000004
[Ĉiuj ligiloj en tiu ĉi artikolo estas en Esperanto; tiuj markitaj per [en], estas en la angla lingvo]
#000005
DigiGlot estas duonmonata kunlabora informletero pri tio, kiel endanĝerigitaj, minoritataj kaj indiĝenaj lingvaj komunumoj adoptas kaj adaptas teknologion. Ĉi tiuj komunumoj havas du celojn: kreskigi la ciferecan ĉeeston de iliaj lingvoj kaj ŝanĝi la interretan pejzaĝon pligrandigante la enretan lingvan diversecon.
#000006
Kiam rifuĝintoj venas al nova loko, ili alfrontas diversajn defiojn, inkluzive de la tre ofta lingva barilo. Ne povi kompreni kaj komuniki en la lingvo de sia nova medio povas malfaciligi la aliron al gravaj informoj kaj servoj. La rifuĝinta krizo estas tutmonda: la Agentejo de Unuiĝintaj Nacioj pri Rifuĝintoj (UNHCR) taksas, ke 68,5 milionoj da homoj tutmonde estis devige senhejmigitaj [en].
#000007
Nova poŝtelefona aplikaĵo nomata Tarjimly (araba por “traduku por mi”), disponebla por iOS kaj Android, celas redukti ĉi tiun lingvan barilon interligante rifuĝintojn kaj homamajn laboristojn kun volontulaj tradukistoj, kiuj disponigas distance siajn kompetentecojn helpe de poŝtelefono. Helpe de la apo [en], rifuĝintoj kaj tradukistoj kontaktas unu la alian per interreta babilejo, kie ili povas elekti, ĉu komuniki skribe, aŭdvide aŭ pere de video-konversacio.
#000008
La apo estis lanĉita en 2017 por oferti subtenon al tiuj, kiuj estis trafitaj de la siria rifuĝinta krizo kaj la enirmalpermeso de Usono. Kunfondinto Atif Javed klarigas retpoŝte, ke nun haveblas 8 000 registritaj volontuloj parolantaj ĉirkaŭ 90 diversajn lingvojn. La plej ofte uzataj lingvoj estas la araba, la persa, la greka, la franca, la paŝtuna, la hispana kaj la itala. La teamo de Tarjimly ricevis petojn interalie por lingvoj kiel la tigraja, la rohinĝa, la kurda kaj la somala. Krome estas urĝa bezono ke dulingvaj volontuloj kiuj parolas tiujn ĉi lingvojn enskribiĝu en la retejo. Krome, kreskas bezono aldoni volontulojn kiuj kompetentas pri la indiĝenaj lingvoj de Latinameriko, ĉar tio ebligas pli bone helpi azilpetantojn laŭlonge de la usono-meksika landlimo.
#000009
Grupo de havajaj programistoj tradukis kodante la lingvon de la angla al la havaja [en], por helpi studentojn en programoj de lingva mergo programi en la havaja. Organizantoj de ĉi tiu iniciato alfrontis neantaŭvideblajn defiojn, kiel ekzemple trovi terminologion kulture gravan sen rezigni pri precizeco kaj evitante laŭvortan tradukon. Programistoj certas, ke la iniciato helpos al homoj akiri pli profundan scion pri sia laboro, kaj eviti parkerigon de anglaj terminoj.
#000011
Ekrankopio de la mapo de endanĝerigitaj alfabetoj. Alklaku por vidi la tutan mapon.
#000016
La kampanjo pri subvencioj por lingvaj heredaĵoj por la fonduso de endanĝerigitaj lingvoj en 2019 estas malfermita. Ĉi tiuj mondonacoj ofertas ĝis $2000 (ĉ. € 1 762) por subteni lingvan dokumentadon kaj lingvajn revigligajn klopodojn tra la mondo sen nepra universitata edukado. La limdato por aliĝi estas la 15-a de marto 2019. Pliaj informoj haveblas ĉi tie.
La stipendia programo de la Sacred Fire Foundation estas malfermita ekde la 15-a de februaro 2019. Ĝi ofertas subvenciojn ĝis $ 15 000 (ĉ. 13 219 €) al projektoj gvidataj de indiĝenoj, kiuj subtenas kaj/aŭ reaktualigas la praajn sciojn, indiĝenajn perspektivojn kaj/aŭ praktikojn en pluraj kampoj de interveno, inkluzive de lingvo. La limdato por kandidatiĝoj estas la 15-a de marto 2019. Kandidatiĝu ĉi tie.
#000021
Civitanaj komunikilojEn- kaj elmigradoIndiĝenojInterreta aktivismoRifuĝintojUnuiĝitaj Nacioj (UN)
#000025
Plej novaj artikoloj pri Civitanaj komunikiloj
#000026
Aboni komentojn de ĉi tiu artikolo per retpoŝto
#000034
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000036
Speciala danko al niaj multaj subtenantoj
#000037
Bonvolu subteni nian gravan laboron
#000038